Confédération Interalliée des Sous-Officiers de Réserve

**Confédération Interalliée des Sous-Officiers de Réserve** (**CISOR**), ennen vuotta&nbsp;2013 **Association Européenne des Sous-Officiers de Réserve** (**AESOR**), on kansainvälinen reservin aliupseerien kattojärjestö. CISORissa on tällä hetkellä 14&nbsp;varsinaista jäsenmaata sekä 1&nbsp;tarkkailijajäsentä. Sen puheenjohtajamaana vuosina 2020–2022 toimii Sveitsi. Natoon sidoksissa oleva mutta epäpoliittinen voittoa tavoittelematon CISOR perustettiin 1.&nbsp;kesäkuuta 1963.

## Historia
Jo ennen toista maailmansotaa Belgian, Ranskan ja Alankomaiden reserviupseeriliittojen välillä oli yhteyksiä, jotka jatkuivat myös sodan päättymisen jälkeen. Ne johtivat ”Confédération Interalliée des Officiers de Réserve” (CIOR) -järjestön ensimmäiseen konferenssiin ja viralliseen perustamisen 20.&nbsp;marraskuuta 1948 Brysselissä. Pikku hiljaa järjestöön liittyivät myös Luxemburg&nbsp;(1952), Tanska&nbsp;(1956), Kreikka&nbsp;(1956), Yhdysvallat&nbsp;(1958), Italia&nbsp;(1960), Saksa&nbsp;(1961), Iso-Britannia&nbsp;(1963), Kanada&nbsp;(1964), Norja&nbsp;(1966) ja Espanja&nbsp;(1992).

*Fédération Nationale des Associations des Sous-Officiers de Réserve* (FNASOR) teki aloitteen vastaavan aliupseerijärjestön perustamisesta nimellä *Association Européenne des Sous-Officiers de Réserve* (AESOR) 1.&nbsp;kesäkuuta 1963 Toulonin laivastotukikohdassa. Perustamisasiakirjan allekirjoittivat reservin aliupseerien edustajat Belgiasta, Luxemburgista, Saksan liittotasavallasta, Sveitsistä ja Ranskasta.

AESOR muutti nimensä 22.&nbsp;helmikuuta 2013 jäsenmaiden yksimielisellä päätöksellä. Uudeksi nimeksi otettiin *Confédération Interalliée des Sous-Officiers de Réserve* (CISOR).

CISORin hallitus otti 22.&nbsp;helmikuuta 2014 Nantesissa Alankomaat yksimielisellä päätöksellä järjestön täysivaltaiseksi jäseneksi.

## Jäsenvaltiot
### Nykyiset jäsenet

* 
* 
* 
* 
* 
* 

* 
* 
* 
* 
* 
* 

### Tarkkailujäsenet

* 

### Rakenne
CISOR on poliittisesti riippumaton järjestö, joka on edustanut reservin aliupseerien yhdistyksiä vuodesta&nbsp;1963 lähtien. Puheenjohtajuus vaihtuu kahden vuoden välein parillisina vuosina. Kansallisia jäsenjärjestöjä edustaa jokaisesta maasta yksi CISORin varapuheenjohtaja, joka on myös maansa valtuuskunnan johtaja. Valtuuskuntaan kuuluu enintään viisi jäsentä. CISORin puheenjohtajana on tällä hetkellä sotilasmestari Ilpo Pohjola Suomesta. Hänen edustamansa järjestö on Reserviläisliitto – Reservin Aliupseerien liitto ry (RES).

## Tehtävät
Perustamisestaan lähtien CISOR on tehnyt merkittäviä työpanoksia vahvistaakseen yhteistyötä jäsenmaidensa välillä ja kehittääkseen jäsenmaidensa puolustus- ja turvallisuuspolitiikkaa. CISOR järjestää koulutusta, kansainvälisiä seminaareja ja tapaamisia jäsenmaittensa reservin aliupseereille.

CISOR pitää yllä aliupseerien mainetta, vaalii heidän ansioitaan ja levittää myönteistä kuvaa sotilashenkilöistä.

Voimassa olevien sääntöjensä mukaan CISOR pyrkii edistämään kansainvälisen puolustusjärjestelmän luomista yhdessä siviili- ja sotilasviranomaisten kanssa. Tavoitteena järjestöllä on

::a) *auttaa luomaan yhteinen kansainvälinen reserviläisten säännöstö*, ja
::b) *parantaa jäsenmaidensa sotilaallista suorituskykyä sekä teoriassa että käytännössä ja näin ylläpitää puolustustahtoa.*

CISOR järjestää parittomina vuosina aliupseerien sotilasmoniottelun yhdessä muiden eurooppalaisten kumppaniensa kanssa. Kilpailun tasoa pidetään korkeana puolustusvoimissa. Viimeisin CISORin sotilasmoniottelu järjestettiin Vekarajärvellä Suomessa kesällä&nbsp;2017.

## Kirjallisuus
* *Reserveunteroffiziere stellen sich international neu auf*. *loyal* 05/13, s. 48.
* *AESOR Wettkämpfe in Toledo und Warschau*. Informationsdienst für Reservisten & Reservistinnen, julkaissut Führungsstab der Streitkräfte, I/2012, s. 9.

## Katso myös
* Atlantismi

## Lähteet

## Aiheesta muualla
* CISORin virallinen sivusto